[αγα]θαι τυ[χαι εδοξε ται πολει των δε]λφων [εν αγοραι τε]λειωι σ[υμ ψαφοις τα]ις [εννο]μοις επειδ[η βια]ιος αριστοδαμου ν[αυ]πακτιος α[νηρ αγ]αθ[ος ε]στι ποτι [ταν] πολ[ιν των δε]φων και το ιερον εκτενης και φιλοτιμος υπαρχ[ει εμ παντι χρονωι και νυν αιρεθεις] θεω[ροδο]κος τας πολιος αμων ανεδεξατο ταν θεωροδοκιαν ταν των τε πυθιων και σωτηριων κ[αι] προθυμον τε αυτοσσαυτον αγωνισταν παρασκευαζει υπερ των ται πολει συνφεροντων και εν οις κα τις αυτου χρειαν εχων τυγχανη των πολιταν παντα και λεγων και πρασσ[ων] τα αριστα διατελει κατα ταν αυτοσαυτου δυναμιν υπερ ων και απομεμαρτυρηται αυτωι υπο τε των θεωρων και ετερων πλειονων οπως ουν και α πολις τας καταξιας χαριτας αποδιδουσα φαιν[η]ται τοις τε ποτ αυταν και ποτι τον θεον οσιως και ευσεβως διακειμενοις αγαθαι τυχαι δεδ[ο]χθαι ται πολει των δελφων επαινεσαι βιαιον αριστοδαμου ναυπακτιον και στεφανωσαι αυτον τωι του θεου στεφανωι αριστειωι τας τε εν ταν πολιν ευεργεσιας και ευνοιας ενεκεν και τας ποτι το ιερον και τον θεον ευσεβειας και οσιοτατος χαριν υπαρχειν δε αυτωι πορευεσθαι και εν το πρυτανειον εν ταν θυσιαν των ρωμαιων ειμεν δε αυτον και προξενον και ευεργετα[ν] του ιερου και τας πολιος και αυτον και εκγονους υπαρχετω δε αυτωι ασφαλεια και προμαντεια και προδικια και ατελεια παντων και ασυλια ειμεν δε αυτωι και ισοπολιτειαν παντων οσων και δελφοις και γας και οικιας εγκτησιν και προεδριαν εν τοις αγωνοις παντοις οις α πολις τιθητι και τα αλλα τιμια οσα και τοις αλλοις προξενοις και ευεργεταις τας πολιος υπαρχει. αρχοντος δεξωνδα του δαμωνος βουλευοντων ταν δευτεραν εξαμηνον γεννα[ι]ου του ηρακωνος αγιωνος του εχεφυλου σωστρατου του σωτυλου.
Phokis — Delphi — ca. 150/49 BC — SGDI 2819
 ca. 150/49 BC 